CELEX: 62011CN0606
Language: sk
Date: 2011-11-28 00:00:00
Title: Vec C-606/11: Návrh na začatie prejudiciálneho konania, ktorý podal First-tier Tribunal (Tax Chamber) (Spojené kráľovstvo) 28. novembra 2011 — Grattan plc/The Commissioners for Her Majesty’s Revenue & Customs

3.3.2012   
            
            
               SK
            
            
               Úradný vestník Európskej únie
            
            
               C 65/3
            
         Návrh na začatie prejudiciálneho konania, ktorý podal First-tier Tribunal (Tax Chamber) (Spojené kráľovstvo) 28. novembra 2011 — Grattan plc/The Commissioners for Her Majesty’s Revenue & Customs
   (Vec C-606/11)
   2012/C 65/05
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   First-tier Tribunal (Tax Chamber)
   
      Účastníci konania pred vnútroštátnym súdom
   
   
      Žalobkyňa: Grattan plc
   
      Žalovaný: The Commissioners for Her Majesty’s Revenue & Customs
   
      Prejudiciálne otázky
   
   Ak Európsky súdny dvor dospeje k názoru, že odpoveď na prvú prejudiciálnu otázku vo veci Littlewoods Retail Ltd a i. (vec C-591/10) je záporná:
   
               1.
            
            
               Požadujú zásady efektivity a/alebo ekvivalencie vyplývajúce z práva EÚ, aby bola náhrada za preplatok DPH, ktorý predstavuje porušenie práva EÚ, jedinou náhradou za vrátenie samotnej sumy preplatku DPH, ako aj za využiteľnú hodnotu preplatku a/alebo úrok?
            
         
               2.
            
            
               V prípade, ak existujú vo vnútroštátnom právnom poriadku alternatívne náhrady, považuje sa za porušenie zásad efektivity a/alebo ekvivalencie, ak sa náhrada alebo náhrady nenachádzajú v ustanoveniach vnútroštátneho práva upravujúcich uplatňovanie nároku na vrátenie samotného preplatku a odvolania voči správnym rozhodnutiam o týchto nárokoch?
            
         
               3.
            
            
               Je porušením zásad efektivity a/alebo ekvivalencie požadovať od navrhovateľa, aby uplatňoval svoj návrh na vrátenie samotného preplatku a úrokov v jednom konaní pred daňovým súdom a zvyšnú náhradu požadovanú právom EÚ a týkajúcu sa využiteľnej hodnoty preplatku a/alebo úroku v osobitnom konaní pred súdom vyššieho stupňa?